Барыс Гендэлевіч Берман

Барыс Гендэлевіч Берман (Берка Берман; ,  — пасля 1940, дакладна невядома) — адзін з пачынальнікаў фатаграфіі, грамадскі дзеяч.

 Біяграфія 
міні|злева
Нарадзіўся ў 1881 годзе, у мястэчку Іўе Лідскага павету, у яўрэйскай сям’і, дзе традыцыйнай сямейнай справай быў гандаль коньмі. У Іўі скончыў «хатнюю школу», з дзяцінства вядзяляўся апантанным захапленнем фотасправай. З часам захапленне перарасло ў прафесійны занятак. Недзе ў 1910—1912 гг. заснаваў першае фотаатэлье ў Вілейцы.
Да 1925 года быў адзіным прафесійным фатографам у акрузеБерка Берман — фотолетописец Вилейщины // Мишпоха-А . Актыўна займаўся і грамадскім жыццём. Арганізаваў драматычны кружок у Свіры (1916), Вілейцы (1921), дзе ставіў пастаноўкі на карысць бедных дзяцей і галадаючых аж да 1930-ых гадоў. У 1930 г. фатаграфаваў прыезд прэзідэнта ІІ Рэчы Паспалітай Ігнацыя Масціцкага пад час наведвання ім Вілейскага павету. Праз месяц, як у Вілейку прыйшла Савецкая ўлада, 18 кастрычніка 1939 года Б.Берман быў арыштаваны органамі НКУС і утрымліваўся пад вартаў у Вілейскай турме. 10 жніўня 1940 года асуджаны як «сацыяльна-небяспечны элемент» і высланы ў папраўча-працоўны лагер Берман Берка Гендалеевіч (1881) // Адкрыты спіс. Далейшы лёс невядомы, рэабілітаваны 6 чэрвеня 1989 года.

міні|справа|Дом Б.Бермана крайні злева, 1930-ыя гады
міні|справа|Былы дом Беркі Бермана ў 2016 г.
Дом-майстэрня Беркі Бермана захаваўся ў Вілейцы да сённяшняга часу, у занядбаным стане, па вуліцы Савецкай, 33. Даўно існуюць планы зрабіць у былым доме Бермана музей гісторыі фатаграфііКак фотограф из Вилейки получил 8 лет лагерей за съемку польского президента // TUT.by. Архітэктар і краязнаўца Анатоль Капцюг распрацаваў памятную шыльду ў гонар 135-годдзя Б. БерманаБерка Берман — фатограф і фоталетапісец Вілейшчыны // http://news.21.by (з архіва Шлях перамогі).

 Ушанаванне памяці 
 Памятная дошка ў г. Вілейка, на вуліцы, дзе жыў і працаваў Б. БерманТРЫ НОВЫЯ МЕМАРЫЯЛЬНЫЯ ДОШКІ З'ЯВІЛІСЯ Ў ГОРАДЗЕ  // Шлях перамогі

 Літаратура 
 Памяць. Вілейскі раён. — Мн.: БелТА., 2003. — 704 с. — (Гісторыка-дакументальныя хронікі гарадоў і раёнаў Беларусі). — 3000 экз. — ISBN 985-6302-56-0
 Вілейскі павет. Гісторыка-краязнаўчы гадавік. Выпуск 3  — Мінск: А. М. Янушкевіч, 2017. — 308 с.:іл. ISBN 978-985-7165-16-2 (стар. 111—123)

 Спасылкі 

Катэгорыя:Фатографы паводле алфавіта
Катэгорыя:Фатографы XX стагоддзя
Катэгорыя:Фатографы Беларусі
Катэгорыя:Рэпрэсаваныя ў БССР
Катэгорыя:Зняволеныя Вілейскай турмы